Title: ประกาศกระทรวงการคลัง เรื่อง คำสั่งรัฐมนตรีให้ไว้แก่ตัวแทนรับอนุญาต (ฉบับที่ 5)

ประกาศกระทรวงการคลัง

ประกาศกระทรวงการคลัง
เรื่อง
คำสั่งรัฐมนตรีให้ไว้แก่ตัวแทนรับอนุญาต
(ฉบับที่
๕)
-----------

                        อาศัยอำนาจตามความในข้อ
๓ แห่งกฎกระทรวง ฉบับที่ ๑๓ (พ.ศ. ๒๔๙๗) 
ออกตามความในพระราชบัญญัติควบคุมการแลกเปลี่ยนเงิน
พุทธศักราช ๒๔๘๕ รัฐมนตรีว่าการ
กระทรวงการคลัง
ประกาศข้อกำหนดเป็นคำสั่งซึ่งตัวแทนรับอนุญาตจะต้องปฏิบัติ ดังต่อไปนี้
                        ข้อ
๑  ให้ยกเลิกความในข้อ ๑๐
แห่งประกาศกระทรวงการคลัง เรื่อง คำสั่ง
รัฐมนตรีให้ไว้แก่ตัวแทนรับอนุญาต ลงวันที่ ๑๙ มีนาคม ๒๕๓๔
และให้ใช้ความต่อไปนี้แทน
                        "ข้อ
๑๐  ตัวแทนรับอนุญาตต้องจัดทำรายงานตามแบบที่กำหนดไว้ข้างล่างนี้
และยื่นต่อเจ้าพนักงาน ทั้งนี้
เว้นแต่จะได้รับอนุญาตจากเจ้าพนักงาน
                                      (๑)
รายงานประจำวันซึ่งต้องยื่นภายในสามวันทำการถัดไป

(ก) ธ.ต. ๑๑ รายงานการรับซื้อเงินตราต่างประเทศค่าของ
ส่งออก

(ข) ธ.ต. ๒๑ รายการการขายเงินตราต่างประเทศค่าของนำเข้า

(ค) ธ.ต. ๓๐ รายงานประจำวันแสดงการซื้อขายเงินตรา
ต่างประเทศทันทีและล่วงหน้า และฐานะ

(ง) ธ.ต. ๔๐ รายงานประจำวันแสดงบัญชีเงินบาทของบุคคลที่
มีถิ่นที่อยู่นอกประเทศ
                                      (๒) รายงานประจำสัปดาห์ ได้แก่ ธ.ต. ๕๐
รายงานสรุปฐานะ
เงินตราต่างประเทศสุทธิประจำสัปดาห์
ซึ่งต้องยื่นภายในสามวันทำการของสัปดาห์ถัดไป
                                      (๓) รายงานประจำปักษ์ ได้แก่ ธ.ต. ๖๐
รายงานสรุปการซื้อขาย
เงินตราต่างประเทศ ณ สำนักงานแลกเปลี่ยนเงิน
ซึ่งต้องยื่นภายในสามวันทำการนับจากวันที่
สิบห้าของเดือนหรือวันสิ้นเดือน ตามแต่กรณี
                                      (๔) รายงานประจำเดือน ได้แก่ ธ.ต. ๗๐
รายงานแสดงยอดคงค้าง
ของสินทรัพย์และหนี้สินเงินตราต่างประเทศ
ซึ่งต้องยื่นภายในวันที่สิบของเดือนถัดไป"

                        ข้อ
๒ 
ประกาศฉบับนี้ให้ใช้บังคับนับแต่วันถัดจากวันประกาศในราชกิจจา
นุเบกษา เป็นต้นไป

                                                            ประกาศ
ณ วันที่ ๘ มกราคม พ.ศ. ๒๕๔๔
                                                                        ธารินทร์  นิมมานเหมินท์

รัฐมนตรีว่าการกระทรวงการคลัง

[รก.๒๕๔๔/พ๓ง/๓/๑๕ มกราคม ๒๕๔๔]

                                                                                                ชไมพร/แก้ไข
                                                                                                ๓๐
เมษายน ๒๕๔๕